3. Klimaplan 2050 (Åben)
Tidl. politisk behandling
Forventet sagsgang
TMU, ØK, BY, høring, TMU, ØK, BY
Lovgrundlag
SAGENS INDHOLD
Byrådet skal i denne sag tage stilling til forslag til ”Klimaplan 2050”. Forslag til ”Klima-
plan 2050” fremlægges efterfølgende i offentlig høring.
Favrskov Kommune har gennem DK2020-projektet tilsluttet sig Parisaftalens målsætninger og skal som 
geografisk område være klimaneutral inden 2050. 
I forhold til DK2020-projektet skal Favrskov Kommune:

Udarbejde handlingsplan/reduktionssti, der baner vejen til netto nul-udledning i 2050. Udgangspunk-
tet er baseline fra 1990, hvor Favrskov Kommunes samlede udledning af drivhusgasser var 753.000 
tons CO2. Der er et nationalt delmål i 2030, hvor udledningen skal reduceres med 70 %, hvilket giver 
et delmål for en samlet udledning af drivhusgasser i 2030 på [adresse] tons CO2.

Anskueliggøre hvordan kommunen planlægger at tilpasse sig og forbedre sin modstandsdygtighed 
over for klimaforandringer.

Engagere lokalsamfundet og beskrive de sociale, miljømæssige og økonomiske gevinster i forhold til 
klima.

Give en beskrivelse af kommunens forvaltning og beføjelser i forhold til reduktion af udledninger og 
klimatilpasning.

Etablere samarbejdsfora/partnerskaber i forhold til indsatser for CO2-reduktioner og klimatilpasning.
”Klimaplan 2050” sætter rammen for kommunens arbejde på klimaområdet, og i planen beskrives 52 tiltag, 
der arbejder med såvel klimaneutralitet som klimatilpasning. En række af indsatserne er meget specifikke 
og målbare, mens andre indsatser er identificeret med henblik på, at de i kommende handlingsplaner skal 
konkretiseres. 
I [adresse] viser den seneste opgørelse over udledning af drivhusgasser fra 2018, at der samlet 
set udledes 582.000 tons CO2. Udledningen kommer fra følgende kilder:

28 % fra transportsektor

34 % fra landbrugssektor

32 % fra energisektor

4 % fra industrielle processer

2 % fra affaldssektor.   
For at nå målet skal vi især have fokus på: 

Reduktion af drivhusgasser inden for landbrug og transport.

Fuld omstilling til grøn energi i et niveau så [adresse] er selvforsynende og ikke skal impor-
tere el. 
Sagsnr. EMN-2021-00326
DokID: 2599723
Sagsbehandler dennj
Teknik- og Miljøudvalget
8. juni 2022  16:00
Teknik- og Miljøudvalget
8. juni 2022 16:00

Forstærket indsats for energieffektivisering og energibesparelser.

Den forbrugsbaserede udledning, den grønne bevægelse samt brug af ressourcer.
Af den samlede udledning af drivhusgasser udleder Favrskov Kommune som koncern mindre end 2 %. 
Tiltag for at reducere kommunens egen udledning af drivhusgasser er dog vigtige, så kommunen går for-
rest til inspiration for borgere og virksomheder. Det gælder bl.a. i forhold til vedvarende energi, bæredygtigt 
byggeri, elektrificering af den kommunale bilflåde og bæredygtige indkøb.
Klimaplanens temaer
I ”Klimaplan 2050” er der opstillet delmål for drivhusgasreduktioner og klimatilpasninger inden for seks 
indsatsområder: Energi, Transport, Landbrug og arealanvendelse, Tværgående indsatser, [adresse]
mune som koncern samt Klimasikring. 
Inden for de seks indsatsområder er der defineret 52 tiltag, hvor der via samarbejde, partnerskaber og 
facilitering skal skabes gode rammer for den grønne omstilling i samfundet. Tiltagene vurderes at være 
nødvendige for, at Favrskov Kommune kan opnå en reduktion af drivhusgasser frem mod 2050.
Med tiltagene i ”Klimaplan 2050” nås målet om en 70 % reduktion i 2030, mens der stadig mangler at 
blive reduceret med 260.668 tons CO2 i 2050. Det betyder, at ”Klimaplan 2050” ikke når i mål i 2050 med 
de indsatser, virkemidler og løsninger, der umiddelbart er til rådighed i dag. Derfor må klimaplanen og 
tiltagene løbende skærpes. 
Det er forventningen, at det store nationale og internationale fokus, der er på udledning af drivhusgasser 
og at mindske klimaforandringerne, vil hjælpe udviklingen på vej. Samtidig vil Favrskov Kommune kunne 
bidrage til, at nye grønne løsninger udvikles.
I forbindelse med Favrskov Kommunes deltagelse i projektet ”DK2020 – Klimaplaner for hele landet”, er 
der gennemført en ny screening af klimarisici i kommunen. Screeningen er udført af konsulenter og er 
gennemført i samarbejde med Favrskov Forsyning. For at leve op til kravene i DK2020-samarbejdet er 
screeningen baseret på nyeste klimascenarier (RCP-scenarier) i forhold til de fremtidige klimaændringer. 
Screeningen indeholder, foruden oversvømmelsesrisici fra nedbør og vandløb, også en screening af ter-
rænnært grundvand samt af fremtidige udfordringer i forhold andre klimarisici, som f.eks. tørke, storme og 
hedebølger.
For at nå målet om en modstandsdygtig kommune er det vigtigt, at der arbejdes med klimatilpasning som 
en tværgående indsats. Det betyder, at Favrskov Kommune skal indarbejde tilpasning til klimaforandringer 
i alle relevante planer og projekter, og at dette skal gøres ud fra nyeste tilgængelige viden og datagrundlag. 
På baggrund af den nye screening af klimarisici vil Favrskov Kommune derfor igangsætte arbejdet med en 
ny klimatilpasningsplan.
”Klimaplan 2050” og det tilhørende indsatskatalog revideres hvert fjerde år, hvor der kan medtages nye 
tiltag særligt i forhold til transport og landbrug, hvor det på nuværende tidspunkt er vurderet, at de nødven-
dige teknologier endnu ikke er fuldt udviklede. Der vil blive udarbejdet en årlig evaluering i forhold til, hvor-
dan det går med at nå de overordnede mål, nøgleindikatorerne for delmål og de vigtigste indsatser. Frem-
skridt vil – sammen med klimaregnskabet, der udarbejdes hvert andet år – blive offentliggjort på kommu-
nens hjemmeside.
VURDERING
De i planen anbefalede tiltag vurderes at bidrage aktivt til, at Favrskov Kommune reducerer udledningen af 
drivhusgasser frem mod klimaneutralitet i 2050. 
ØKONOMI
Der er allerede afsat en række midler til indsatsen i [adresse] – dels i de løbende driftsbevillinger 
og dels i anlægsbudgettet. Det drejer sig bl.a. om anlægsbudget til skovrejsning, miljøvenlig transport, 
driftsbevillinger til klimahandlingsplan osv. 
En række indsatser i ”Klimaplan 2050” forudsætter således en omprioritering af eksisterende bevillinger 
eller tilførsel af yderligere ressourcer. 
Indsatsområde Energi
Til udførelse af energiindsatserne i klimaplanen skal der anvendes en planlægningsmedarbejder fra 2023 
og indtil 2026. Der skal samtidig anvendes et 1/2 årsværk årligt fra 2023 til 2030 til den virksomheds- og 
borgeropsøgende indsats i forhold til konverterings- og udfasningstiltag. Der udarbejdes et samlet anlægs-
forslag til Budget 2023-2026 til finansiering af merudgiften i relation til Klimaplan 2050. 
Indsatsområde Landbrug og arealanvendelse
Til indsats 24 ”Skovrejsning” skal der fra 2023 anvendes et halvt årsværk til at realisere skovrejsningspro-
jekterne. Samtidig vil der være behov for at supplere den eksisterende anlægsbevilling på 1,5 mio. kr. 
årligt, der er afsat til at realisere den eksisterende skovrejsningsplan for etablering af 521 ha skov. Hvis der 
ønskes etableret 1.000 ha yderligere skov forventes indsatsen at skulle understøttes med 6,5 – 13 mio. kr. 
årligt indtil 2050, alt afhængig af den eksterne medfinansiering fra Vandsamarbejdet, fonde, virksomheder 
og Naturstyrelsen. 
Til indsats 29 ”Landbrugets klimaværktøj” er der behov for en yderligere finansiering af indsatsen på 
200.000 kr. årligt i perioden 2023-2025 til at understøtte reduktioner i landbruget og udarbejdelse af be-
driftshandlingsplaner. Der udarbejdes et samlet anlægsforslag til Budget 2023-2026 til finansiering af mer-
udgiften i relation til Klimaplan 2050. 
Indsatsområde Tværgående indsatser
Til de samlede indsatser i denne kategori skal der anvendes 1/2 årsværk årligt i perioden 2023-2030 til at 
facilitere de borgerinddragende processer, svarende til 300.000 kr. Der udarbejdes et samlet anlægsforslag 
til Budget 2023-2026 til finansiering af merudgiften i relation til Klimaplan 2050.  
Indsatsområde [adresse] som koncern
Til indsats 46 ”Vurdering af CO2 ved indkøb” skal der anvendes 300.000 kr. som et engangsbeløb til indkøb 
af database vedr. klimaaftryk på varer og tjenesteydelser samt analyse. Der udarbejdes et samlet anlægs-
forslag til Budget 2023-2026 til finansiering af merudgiften i relation til Klimaplan 2050.  
INDDRAGELSE
Der er i arbejdet med at realisere målene i DK2020 fokus på det brede samarbejde både internt i kommunen 
og med eksterne partnere. Ved at informere, facilitere, samskabe og have fokus på dialog og formidling 
kan [adresse] bidrage til at understøtte de grønne løsninger hos private og erhverv.
I forbindelse med igangsætning af DK2020 arbejdet blev det besluttet, at ”Klimaugerne” skulle udgøre et 
centralt element i borgerinddragelse. I 2021 blev klimaugerne afviklet i ugerne 40-41, og i 2022 blev de 
afviklet i ugerne 13-14. Under arrangementerne var der debatoplæg, workshops og foredrag, og sammen 
med en hjemmeside lavet til formålet, er der indkommet 157 ideer fra borgere, virksomheder og foreninger.
Der har endvidere været afholdt en borgerundersøgelse, hvor en række borgere er blevet kontaktet, og 
hvor der er blevet spurgt ind til en række emner vedr. den grønne omstilling og borgernes forandringspa-
rathed.
For virksomheder har der været afholdt en erhvervskonference om temaet 8. september 2021, og en række 
virksomheder er involveret i projektet for energieffektivitet og CO2-besparelser for små og mellemstore virk-
somheder (ECSMV). 
Der har endvidere været en række møder med bl.a. landbrugsforeninger og uddannelsesinstitutioner med 
henblik på indgåelse af partnerskaber i relation til en række af indsatserne, som er beskrevet i Klimaplan 
2050. Eksempel på partnerskabsaftale fremgår af bilag. 
Forslag til ”Klimaplan 2050” vil blive offentliggjort i en høringsperiode på seks uger. ”Klimaplan 2050” er 
udarbejdet som en digital plan, som i offentlighedsfasen og efter endelig vedtagelse vil kunne tilgås via 
Favrskov Kommunes hjemmeside. 
”Klimaplan 2050” er i høringsperioden til forhåndsvurdering ved CONCITO. Eventuelle tilbagemeldinger vil 
indgå i det videre forløb som en høringssvar.
INDSTILLING
Direktøren for Teknik og Miljø indstiller til Byrådet:
1.
At forslag til ”Klimaplan 2050” godkendes og fremlægges i offentlig høring i 6 uger.
BESLUTNING
Teknik- og Miljøudvalget, 8. juni 2022
Fraværende: Ingen
Indstilles godkendt med den tilføjelse, at det i Forslag til Klimaplan 2050 tilføjes, at forvaltningen i forbin-
delse med den årlige evaluering også forelægger forslag til nye mulige indsatser, der kan minimere man-
koen i 2030/2050.
Bilag
1.
Klimaplan 2050 [adresse] (2600325)
2.
Indsatskatalog Klimaplan 2050 (2583448)
3.
CAPF - Climate Action Planning Framework (2591674)
